Roosterfish Tournament Results | Pensacola Fishing Forum
PanAmerican Roosterfish Tournament​
415.2 KB Views: 64
Mike Haunton .jpg
383 KB Views: 57
silverking Nov 27, 2018 Begin van die einde vir Afrikaans op die Puk - Solidariteit WêreldSolidariteit Wêreld
Tuis › Mediaverklarings › Begin van die einde vir Afrikaans op die Puk
Begin van die einde vir Afrikaans op die Puk
Vrydag | 30 Oktober | 2015
Universiteitsraad is nie geken in beplande wysigings aan taalpraktyk nie
Die eensydige besluit dat eerstejaarsklasse op die Noordwes-Universiteit (NWU) se Potchefstroom-kampus vanaf volgende jaar deur middel van parallelmediumonderrig aangebied sal word, sal die begin van die einde vir Afrikaans op dié kampus beteken. Sό het Flip Buys, voorsitter van die Solidariteit Beweging, vandag gereageer op ʼn amptelike mediaverklaring deur die universiteitsraad se institusionele bestuur rondom die hersiening van die Puk se taalpraktyk.
Luidens die verklaring het die uitvoerende komitee van die NWU-Raad gister besluite onderskryf wat Woensdag 28 Oktober deur die universiteit se bestuur geneem is. Daar is besluit dat parallelmediumklasse vanaf die begin van 2016 in groot eerstejaarmodules op die Potchefstroomkampus van die NWU geïmplementeer sal word. Geen tolkdienste sal in hierdie klasse verskaf word nie. Die besluit is egter nie deur die universiteitsraad bespreek nie en is sonder die nodige mandaat van die universiteitsraad geneem.
“Die universiteit se institusionele bestuur is nie by magte om enige besluite rondom veranderings aan die universiteit se taalpraktyk te neem nie. Die aanbied van parallelmediumklasse by die Puk sal bloot ʼn tydelike oorgangsmaatreël wees om Afrikaans uiteindelik as onderrigtaal uit te faseer. Dit is reeds die geval by talle ander universiteite wat ʼn parallelmedium-taalpraktyk aangeneem het,” sê Buys.
Buys meen voorts die besluit is ʼn drastiese afwyking van die universiteit se bestaande taalpraktyk. “Daar is geen behoeftepeiling onder studente, dosente en personeel onderneem om te bepaal of hulle hierdie verandering steun nie. Die uitvoerbaarheid van parallelmediumklasse op die Puk is boonop nie deur die universiteit getoets nie. Daar is dus nie vasgestel of die universiteit oor die nodige infrastruktuur beskik om parallelmediumklasse aan te bied nie. Die model is boonop nie getoets nie,” het Buys gesê.
Buys het bygevoeg dat parallelmediumklasse weens die dubbele aanbieding van klasse onnodige bykomende uitgawes vir die universiteit sal inhou, terwyl dosente se werkslas sal verdubbel en die universiteit se navorsingsuitsette sal afneem.
“Ek sal kragtens my posisie as universiteitsraadslid die kwessie rondom die hersiening van die universiteit se taalpraktyk met die res van die raad en raadsvoorsitter opneem. Hierdie besluit mag eenvoudig nie onbetwis deurgevoer word nie aangesien dit enorme gevolge vir die universiteit en studente inhou. Ons ervaring by ander universiteite, wat dieselfde praktyk volg, is dat sodra ʼn taalgemeenskap se taal uitgefaseer word, die bepaalde groep ook uiteindelik uitgefaseer word,” het Buys gesê.
Ek vind dit regtig moeilik om te glo dat die uitvoerende komitee so groot besluit in die huidige sensitiewe konteks kan of sal neem sonder om die Universiteitsraad in sy geheel deel te maak van die besluit. Blykbaar is vandag in die pers gestel dat die komitee die besluit geneem het binne die grense van die huidige goedgekeurde beleid van die Raad, maar mens kan nie help om te wonder waarom op aarde n uitvoerende komitee so besluit wil stoomroller of wil neem sonder die hele Raad nie. Dis tog n reuse besluit wat met volle deursigtigheid gedebatteer en met… Read more »